tartuNLP/wikipedia-smugri-20251201 huggingface dataset:
Niechcice

Niechcice on küla Poolas Łódźi vojevoodkonnas Piotrków Trybunalski maakonnas Rozprza vallas. Niechcice asub Rozprzast 5,5 km edelas, Piotrków Trybunalskist umbes 17 km lõunaedelas ja Łódźist ligikaudu 55 km lõunas.
Küla on esmamainitud 1407. aastal. 1860. aastal avati Niechcices Euroopa esimene ja maailma teine pärmivabrik. Aastatel 1894–1895 ehitati Niechcice loss.
Etnoökoloogia

Etnoökoloogia (kreeka sõnast "ethnos" ‘inimesed, rahvus’ + "oikos" 'maja, kodu' + "logos" ‘õpetus’ või ‘sõna’) on interdistsiplinaarne teadusharu, mis uurib inimrühmade suhteid looduskeskkonnaga pärimuslikust vaatenurgast.
Etnoökoloogia uurib kohalike inimeste arusaamu ja teadmisi ümbritseva keskkonna olemusest ja probleemidest. Etnoökoloogia-alane uurimistöö aitab kaasa kohaliku kultuuri ja bioloogilise mitmekesisuse säilitamisele, väärtustades ja taastades kohalike inimeste sidet oma kodupaigaga.
Etnoökoloogia on tihedalt seotud teiste valdkondadega sh. antropoloogia, botaanika, zooloogia, ökoloogia, majandus, arheoloogia, farmakoloogia ja lingvistika, ületades nende valdkondade distsiplinaarsed piirid.
Ajalugu.
Üheks varaseimaks etnoökoloogiliseks uuringuks peetakse ameerika antropoloogi Charles Frake’i 1962. a. artiklit kultuurilisest ökoloogiast ja etnograafiast. Etnoökoloogia algatajaks peetakse agronoomi ja troopkateadlast Hugh Popenoed, kelle koostöö kognitiivantropoloogi Harold Conkliniga etnobioloogiast ladina-ameerika kultuurides aitas teadlastel mõista seost määramissüsteemide ja maailmavaadete vahel erinevates kultuurides. 2014. a. avaldas Princetoni Ülikooli antropoloog Brent Berlin raamatu etnobioloogilisest liikide määramisest traditsioonilistes kogukondades, mis lõi aluse tunnetuslikule lähenemisele etnoökoloogias."Vaatamata tehnologiseerunud ja ilmalikustunud pealispinnale juurduvad nüüdisühiskonna väärtused (sh keskkonnaeetika, säästva looduskasutuse ideed) traditsioonilises usundilis-eetilises maailmatunnetuses." 
Reet Hiiemäe
Eesti etnoökoloogia.
Eestis on etnoökoloogia hästi arenenud teadusharu, toetudes Eesti rahvaluule arhiivi põhjalikele arhiivimaterjalidele. Eestis tegeleb näiteks maastiku etnoökoloogiaga kultuurigeograaf Piret Pungas-Kohv, kes on uurinud soode taastamist kohapärimuse abil. Etnobotaanikud Raivo Kalle ja Renata Sõukand on kirjutanud mitmeid töid Euroopa taimedest kultuurilisest perspektiivist. Mall Hiiemäe on avaldanud nii maastiku etnoökoloogilisi kui ka etnozooloogilisi raamatuid eesti looduspärimusest.
Planetesimaal

Planetesimaal on tahke astronoomiline objekt, mis nagu arvatakse eksisteerib prototähe ümber tiirlevas gaasist protoplanetaarses kettas või tähelähedases jäänukkettas. Arvatakse, et Päikesesüsteemis tekkisid planetesimaalid umbes 4,6 miljardit aastat tagasi.
Laialdaselt tunnustatud planeetide moodustumise teooria, Viktor Safronovi planetesimaalne hüpotees, väidab, et planeedid moodustuvad kosmilistest tolmuteradest, mis põrkuvad ja kleepuvad, moodustades üha suuremaid kehasid. Kui keha on saavutanud umbes kilomeetri suuruse, võivad selle koostisosad üksteist vastastikuse gravitatsiooni abil otse ligi tõmmata, aidates tõhusalt kaasa edasisele kasvule Kuu-suuruseks protoplaneediks. Väiksemad kehad peavad selle asemel tuginema Browni liikumisele või turbulentsile, et põhjustada kokkupõrkeid, mis viivad kleepumiseni. Kokkupõrgete mehaanika ja kleepumise mehhanismid on keerulised.
Alternatiivina võivad planetesimaalid moodustuda väga tihedas tolmuterade kihis, mis läbib kollektiivse gravitatsioonilise ebastabiilsuse protoplanetaarse ketta kesktasandil. Paljud planetesimaalid lagunevad kokkupõrgete käigus lõpuks laiali, kuid mõned suurimad neist võivad sellised kokkupõrked üle elada ja kasvada protoplaneetideks ja hiljem planeetideks.
Leptosporomyces

Leptosporomyces on kandseente hõimkonda kuuluv seente perekond.
Jüri Tenson

 
Jüri Tenson sündis 12. jaanuaril 1942 Leevaku külas Võrumaal (praeguses Põlva maakonnas). Ta on merebioloog ja fotograaf.
Jüri Tenson lõpetas 1959 Räpina Keskkooli ja 1965 Tartu Riikliku Ülikooli merebioloogia erialal, spetsialisserudes vetikatele (algoloogia). Töötas 1965–72 teadurina Eesti Mereihtüoloogia Laboratooriumis, 1972–1990 Eesti NSV Teaduste Akadeemia Termofüüsika ja Elektrofüüsika Instituudis, 1990–1992 Eesti Teaduste Akadeemia Ökoloogia ja Mereuuringute Instituudis, 1992–96 Eesti Mereinstituudis ja ka selle Pärnu välibaasi juhatajana. Oli 1997–2005 Aktsiaselts Pärnu Sadam Pärnu Merejaama juhataja, 2005–06 Tartu Ülikooli Eesti mereinstituudi kvaliteedijuht, 2006–07 Tallinna Tehnikaülikooli Meresüsteemide Instituudi projektijuht, 2009–13 Pärnumaa Keskkonnahariduskeskuse spetsialist, õpetaja. Uurinud järjekindlalt Pärnu lahe seisundit, ränivetikaid ja sinivetikaid (tsüanobaktereid). 
1968. aasta jaanuaris, Tallinnas Kirjanike Majas, pildistas häpeningi ajakirja Noorus tellimusel. Aastast 1969 pildistanud Eesti teatrite ning Eesti Teatri- ja Muusikamuuseumi tellimusel lavastusi, teatrifestivalide etendusi, näitlejaid ja nende lavarolle, näiteks Evald Hermaküla ja Jaan Toominga kompositsiooni Gustav Suitsu luulest „Ühte laulu tahaks laulda”, 1969, Tallinnas Kirjanike Majas, E. Hermaküla (Paul-Eerik Rummo „Tuhkatriinumäng”, 1969 ja Paul Kuusbergi, Mati Undi ja E. Hermaküla „Südasuvi 1941”, 1970 Vanemuises jt) ja J. Toominga lavastusi (August Kitzbergi „Laseb käele suud anda”, 1970 Vanemuises jt). Fotografeerinud ka lavastusi: Robert Shermani, Pamela Traversi ja Walt Disney „Mary Poppins” (1970 Noorsooteatris), Eino Tambergi „Joanna tentata” (1971 Estonias), "Epp Pillarpardi Punjaba potitehas" (1991 Pärnu Endlas) jt. Aastast 1968 ilmusid etendustest fotoreportaažid ka ajakirjas Noorus. Kõige enam pildistanud Pärnu teatrielu, lavastusi, inimesi (näiteks ligi 30 Vello Tamme lavakujundust). 1980datel osales projektis fin plotter.
Oli 1992 Vello Tamme isikunäituse üks kokkuseadjaid ja korraldajaid. Eksponeerinud teatrifotosid näitustel Kiek in de Kökis (1972); Endlas (1984 ja 2006), Tõstamaal („Rajaca aeg. Pärdi lähetamine”, 2014) jt. Kogunud ka vanu fotoaparaate ja arvuteid, millega osalenud erinevatel näitustel (näiteks Lindi 2023). Fotosid võib leida teatriraamatutes ja plakatitel. Neid on kasutatud telesaadetes, telelavastustes (Irene Haak-Lääne „Armastus, armastus”, 1969 jt) ja -filmides („Vaba vaimu saadik”, 1998, Eesti Telefilm Juhan Viidingust).
Võitnud auhindu vabariiklikel teatrifotode võistlustel, näiteks 1970 Eesti NSV Teatriühingu ning Eesti Teatri- ja Muusikamuuseumi poolt korraldatud võistlusel ühe esimestest preemiatest fotoseeria „Don Quijote” Noorsooteatris” ja ühe teistest preemiatest fotoseeria „Helmi Tohvelman proovisaalis” eest. 
Isiklikku.
Jüri Tensoni üks õde on ihtüoloog ja kalakasvataja Ilme Post ja vend bioloog Rein Tenson. Pojad biokeemik, molekulaarbioloog ja mikrobioloog Tanel Tenson, Ago Tenson, Ivar Tenson ja tütar Külli Reilent.
Leptosporomyces septentrionalis

Leptosporomyces septentrionalis on kandseente hõimkonda kuuluv seente liik.
Seen kasvab nii okas- kui lehtpuude lamatüvedel, on noorelt kortsuline ja lõputult hõreneva servaga.
Freistadt

Freistadt on väike linn ("Stadtgemeinde") Austrias Ülem-Austria liidumaal "Mühlvierteli" piirkonnas. See on ümberkaudsete külade kaubanduskeskus. Freistadt on samanimelise ringkonna majanduskeskus. Lähemad suured linnad on Ülem-Austria liidumaa pealinn Linz u. 40 km lõuna pool ja Lõuna-Tšehhi maakonna keskus České Budějovice u. 60 km põhja pool.
Ajalugu.
Freistadti ümbritsev ala läks Baieri hertsogiriigi võimu alla 7. sajandil.
Freistadt asutati enne 1220. aastat. Babenbergi hertsog Leopold VI läbis selle piirkonna 1225. aastal. Varaseim on "Frienstati" mainimine 1241. aasta ürikus, kuid 1277. aastal viitas Rudolf von Habsburg teises dokumendis "Vreinstatile". Selle asend eraldas Habsburgide ja Böömimaa maad ning see asus väärtusliku soola ja raua kaubatee ristumiskohas, mis oli toiminud eelajaloolistest aegadest kuni keskajani. Peamiselt aastatel 1363–1393 ehitatud vanalinna välis- ja sisemüürid, tornid ja väravad on alles tänapäevalgi.
Freistadt kannatas Napoleoni sõdade ajal 1805. ja 1809. aastal prantslaste sissetungi all. 1918. aastast alates on Freistadt olnud Ülem-Austria liidumaa osa. Pärast anšlussi Saksamaaga 13. märtsil 1938 kuulus paikkond "Gau Oberdonau" koosseisu, kuid taastati 1945. aastal Ülem-Austria liidumaa koosseisu.
"Notgeld".
Nagu paljud Ülem-Austria omavalitsused, andis Freistadt 1920. aastal kollektsionääridele välja "Notgeldi".
Turism.
Peasissepääs vanalinna on läbi "Linzer Tori" (Linzi värava). Avarat "Hauptplatzi" (peaväljakut) ümbritsevad renoveeritud linnakodanike majade maalitud esiküljed. Freistadti kõrgeimas punktis asub Püha Katariina kihelkonnakirik (14.-15. sajand, 1690. aastal barokk-stiilis ümber ehitatud ja 1967. aastal gooti stiilis ümber ehitatud); eriti tähele panna põimitud ribivõlvi koori katuses. Väljaku kirdenurgas viib värav 14. sajandist pärit Freistadti lossi juurde, kus on 50 m kõrge kindlus, kus praegu asub "Mühlviertler Schlossmuseum", kohalik muuseum, kus on suur "verre églomisé" (graveeritud kullakihiga kaunistatud klaas). Väljaspool "Böhmertori" (Böömi väravat) asub väike 15. sajandi "Liebfrauenkirche" kaunite 1484. aasta "valgussammastega".
Kadzidło

Kadzidło (saksa keeles "Weihrauchstadt") on küla Poolas Masoovia vojevoodkonnas Ostrołęka maakonnas, Kadzidło valla halduskeskus. Kadzidło asub Ostrołękast ligi 19 km põhjaloodes ja Varssavist umbes 115 km põhjakirdes.
Küla on rajatud 18. sajandi esimesel poolel. Kirik ehitati Kadzidłosse 1740. aastal.
Grünbach (Ülem-Austria)

Grünbach on vald ("Gemeinde") Austrias Ülem-Austria liidumaal Freistadti ringkonnas.
Klaudyn

Klaudyn on küla Poolas Masoovia vojevoodkonnas Lääne-Varssavi maakonnas Stare Babice vallas. Klaudyn asub Ożarów Mazowieckist umbes 8,5 km põhjakirdes ja Varssavi kesklinnast ligikaudu 11 km lääneloodes.
Klaudyn on asutatud 18. sajandil.
Gutau

Gutau on vald ("Marktgemeinde") Austrias Ülem-Austria liidumaal Freistadti ringkonnas.
Ajalugu.
Gutau nime on esmakordselt mainitud 1122. aastal. Napoleoni sõdade ajal oli linn mitu korda okupeeritud. Pärast 1945. aastat kuulus see Nõukogude okupatsioonitsooni. 1955. aastal nõukogulased lahkusid, algasid taristu remont ja ehitamine.
Keel.
2001. aastal nimetas 98,1% elanikest oma emakeeleks saksa keelt, 0,5% bosnia keelt ja 0,1% türgi keelt.
Sport.
Gutau võõrustab Jänner Rallye etappe, mis olid 2012. aastal autoralli Euroopa meistrivõistluste hooaja avavõistlus.
Vaatamisväärsusi.
Varemeis keskaegne Prandeggi linnus asub valla läheduses. Otse Gutau keskuses asub kaunis kirik.
Stare Babice

Stare Babice on küla Poolas Masoovia vojevoodkonnas Lääne-Varssavi maakonnas, Stare Babice valla halduskeskus. Stare Babice asub Ożarów Mazowieckist umbes 6 km põhjakirdes ja Varssavi kesklinnast ligikaudu 12 km lääneloodes.
Küla on esmamainitud 1400. aastal.
Lelis

Lelis on küla Poolas Masoovia vojevoodkonnas Ostrołęka maakonnas, Lelise valla halduskeskus. Lelis asub Ostrołękast umbes 10 km põhjas ja Varssavist ligikaudu 115 km põhjakirdes.
Lelisest on pärit kergejõustiklane Magdalena Bokun (Żebrowska, sünd. 1996).
Sander (kala)

Sander on kalade perekond ahvenlaste sugukonnast.
Bitcoin Cash

Bitcoin Cash (BCH) on krüptoraha, mis loodi 1. augustil 2017. See tekkis Bitcoini (BTC) plokiahela kõva kahvli ("hard fork") tulemusel, et lahendada Bitcoini võrgu skaleerimisprobleeme. Bitcoin Cashi loojate eesmärk oli pakkuda kiiremaid ja odavamaid tehinguid, suurendades ploki suurust 1 megabaidilt kuni 32 megabaidini. Suuremad plokid võimaldavad rohkemate tehingute töötlemist iga ploki kohta, vähendades ummikuid võrgu kõrge aktiivsuse korral.
Bitcoin Cash säilitab mitmeid sarnasusi Bitcoiniga, nagu detsentraliseeritus ja plokiahela tehnoloogia kasutamine, kuid erineb teatud tehniliste omaduste ja arendusfilosoofia poolest. 
BCH on saadaval paljudes krüptobörsidel ja toetatud rahakottides, võimaldades kasutajatel selle kaudu makseid teha või investeerida.
Litecoin

Litecoin (LTC) on avatud lähtekoodiga krüptoraha, mille lõi 7. oktoobril 2011 Google'i endine insener Charlie Lee. Litecoin põhineb Bitcoini protokollil, kuid selle peamine eesmärk on võimaldada kiiremaid ja odavamaid tehinguid. 
Erinevalt Bitcoinist, mille plokid luuakse ligikaudu iga 10 minuti järel, toimub Litecoinis plokkide genereerimine iga 2,5 minuti järel, mis võimaldab tehinguid kinnitada kiiremini.
Litecoin kasutab töökindluse tõendamise (Proof of Work) algoritmi nimega Scrypt, mis on energiatõhusam ja vähem sõltuv spetsiaalsetest kaevandusseadmetest (ASIC-idest), eriti võrreldes Bitcoini SHA-256 algoritmiga. Scrypt muudab Litecoin'i kaevandamise tavakasutajatele kättesaadavamaks, kuigi tehnoloogia areng on seda tasakaalu aja jooksul muutnud.
LTC on laialdaselt kasutatav paljudel krüptobörsidel ning seda aktsepteeritakse maksevahendina mitmetes kaupmeeste ja teenusepakkujate juures. Litecoin on säilitanud tugeva positsiooni krüptoturul kui üks vanemaid ja usaldusväärsemaid alternatiivseid krüptovaluutasid.
Mitostoma chrysomelas

Mitostoma chrysomelas on koibikuliste seltsi kuuluv liik ämblikulaadseid.
Liigi eritunnuseks on väga pikad lõugkobijad.
Levik.
Ta on laialt levinud Kesk-Euroopas, kuid Põhja-Euroopas haruldane.
Eestis leiti esmakordselt 2024. aasta septembris Pärnus Niidu metsas ja selle lähedal.
Tether (krüptoraha)

Tether (USDT) on krüptoraha, mis loodi 2014. aastal eesmärgiga pakkuda stabiilset münti ("stablecoin") digitaalseks kauplemiseks ja makseteks, vähendades krüptoturgude hinnakõikumiste mõju. Tether on seotud ühe USA dollari väärtusega, väites, et iga emiteeritud USDT on täielikult tagatud vastavate reservidega, mis võivad sisaldada fiat-valuutasid, varasid või muid finantsinstrumente. Tether on oma likviidsuse ja kauplemisplatvormidel laialdase kasutuse tõttu üks enim kasutatavaid krüptovaluutasid.
Tether on aga saanud ka kriitikat. Paljud eksperdid on seadnud kahtluse alla ettevõtte väited, et kõik Tetheri märgid on täielikult tagatud reaalsete dollarivaradega. Tetherit on seostatud ka Bitfinexi krüptobörsiga, mis on silmitsi seisnud juriidiliste probleemidega ja süüdistustega läbipaistvuse puudumises.
Kriitikud väidavad ka, et Tetheri kasutamine võib krüptoturgude hindu moonutada, kuna suurtes kogustes USDT saab kiiresti ringlusse lasta.
Hagenberg im Mühlkreis

Hagenberg im Mühlkreis on vald ("Marktgemeinde") Austrias Ülem-Austria liidumaal Freistadti ringkonnas, 20 km kaugusel Linzist. Hagenberg sai tuntuks "Softwarepark Hagenbergi" kaudu, mis on suur IT-le keskendunud tehnoloogiapark koos teadusuuringute, hariduse ja äritegevusega.
Äri.
Rohkem kui 50 IT ettevõtet "Softwarepark Hagenbergis".
Hagenbergi spordirajatised on jalgpalliväljak, kolm võrkpalliväljakut, ronimissaal ja kalatiik.
Suur pisarseen

Suur pisarseen ("Dacrymyces chrysospermus") on kandseente liik.
Madalmaade kindlus Melakas

Melaka kindluse valdajateks said 1641. aastal võiduga Portugali üle madalmaalased. Nad hakkasid ehitama üles purustatud kindlusehitisi ning lisasid kindlusvööndi merepoolsetesse nurkadesse uusi ja moodsaid bastione - Middelburgi bastioni läänes ja Frederik Hendriku bastioni lääneedelas. Need kaitsesid eelkõige Melaka jõe suuet ja sissesõitu sadamasse. Täiesti uued kindlustised rajati ka põhja- ja idaküljele. Samas jäid merekülje edelapoolne Mauritiuse redaan ja kagupoolne Wilhelmuse bastion üldse uuendamata. 
Fordi rekonstrueerimine kestis veel 1670. aastatel; sellepärast on praegu näiteks Jakobi värava kohal kirjas "Anno 1670" ja sinna on paigaldatud ka Madalmaade Ida-India Kompanii vapp.
Väljaspool põhikindlusvööndit rajati veel Hiina mäele (malai keeles "Bukit Cina") fort ja mäe alla reduut, fort Johannese mäele ning rekonstrueeriti 1770. aastatel Tranqueira kindlusliini, ehitades sinna täiesti uusi bastionaalkindlustiste elemente.
Britid asutasid 1786. aastal Malaka väina äärde George Towni, mis hakkas sadama ja kaubanduskeskusena võistlema Melakaga. 1806. aastal loovutasid madalmaalased ajutiselt Melaka kindluse, linna ja sadama selle brittidele, et vältida selle vallutamist kiiresti laieneva Prantsusmaa poolt. 
Britid hakkasid kindluse ehitisi lammutama ning need olid juba peaaegu täielikult lammutatud, kui 1810. aastal Melakat külastanud Thomas Stamford Raffles keelas edasised lammutused. Melaka anti madalmaalastele tagasi 1819. aastal, kuid 1824. aastal tehtud maadevahetuse käigus said britid uuesti Melaka endale. Britid arendasid enda valduses olevat George Towni ja 1819. aastal rajatud Singapuri, Melaka kindlustisi nead enam ei kasutanud ega seega ka uuendanud.
Humboldti meri

Humboldti meri (ladina keeles "Mare Humboldtianum") on Kuu meri.
See asub Jäämerest idas ja Meelerahu merest kirdes. Meri paikneb piki Kuu kirdeosa ning ulatub ka Kuu tagumisele küljele. Humboldti mere vaatlemist mõjutab libratsioon, mille mõjul võib see mõnikord olla Maa suhtes varjus. Mere maksimaalne diameeter on 230 km.
Saksa astronoom Johann Heinrich von Mädler nimetas mere Saksa polühistori Alexander von Humboldti järgi. See on koos Smythi merega üks kahest Kuu merest, mis on saanud nime inimese järgi.
Smythi meri

Smythi meri (ladina keeles "Mare Smythii") on Kuu meri.
Meri asub Kuu ekvaatoril Maa-poolse külje idaserval. Smythi mere diameeter on 373 km. Mere pindala on 105 000 ruutkilomeetrit ning suur osa merest asub Kuu tagaküljel.
Smythi meri on nimetatud Briti astronoomi William Henry Smythi järgi ning see on koos Humboldti merega üks kahest merest, mis on nimetatud inimese järgi.
Personaalne riik

Personaalne riik on programm, mille vahendusel saab kodanik kas arvutis või nutitelefonis kõik vajalikud asjaajamised riigiga lihtsalt aetud. 
Seoses tehnoloogia arenguga on avalikud teenused ümber mõtestatud ja läbi nutikate lahenduste arendatud need kaasaegseks, efektiivseks ja kasutaja vajadustest lähtuvaks. Traditsioonilised teenused pakkusid kõigile kasutajatele ühesugust lahendust, kuid andmepõhine personaalne riik kui arenguhüpe avalike teenuste ja toetuste digitaliseeritud pakkumisel võimaldab pakkuda teenuseid tõhusalt ja antud kasutaja jaoks kohandatuna, vähendades seeläbi samas ka avalike teenuste osutamise üldist jalajälge. Personaalset riiki iseloomustavad kasutajakesksus, andmete ristkasutamine ja toetav tehnoloogia.
Mysiadło

Mysiadło on küla Poolas Masoovia vojevoodkonnas Piaseczno maakonnas Lesznowola vallas. Mysiadło asub Piasecznost umbes 2,5 km põhjaloodes ja Varssavi kesklinnast ligikaudu 14 km lõunas.
Mysiadło on saanud nime Myszadlo soo järgi, mis on kaardile kantud esmakordselt 1780. aastal.
19. sajandil saabus Mysiadłosse saksa asunikke.
Kesklaht

Kesklaht (ladina keeles "Sinus Medii") on väike Kuu meri.
Laht on saanud nime asukoha tõttu, paiknedes Kuu ekvaatori ja algmeridiaani ristumiskohas. Kesklahe diameeter on 287 km ning see piirneb läänes Saarte merega ja põhjas Aurude merega. Maalt vaadeldes asub see Kuu Maa-poolse külje keskosas ning on Kuu Maale kõige lähemal asuv koht. Kesklahest Maad vaadeldes asuks planeet alati otse pea kohal, kuigi selle asend veidi varieerub libratsiooni tõttu.
Juulis 1967 kukkus Kesklahte Surveyor 4 ning novembris 1967 maandus sinna Surveyor 6. Apollo programmi ajal oli Kesklaht planeeritud võimalikuks maandumiskohaks. Juhul kui missioon Apollo 11 oleks startinud kaks päeva planeeritust hiljem, oleks see maandunud Kesklahte mitte Vaikuse merre, kus see tegelikult maandus.
Orońsko

Orońsko on küla Poolas Masoovia vojevoodkonnas Szydłowieci maakonnas, Orońsko valla halduskeskus. Orońsko asub Szydłowiecist 13 km kirdes, Radomist umbes 15 km edelas ja Varssavist ligikaudu 100 km lõunas.
Küla on asutatud 15. sajandi algupoolel.
Orońskos asub Poola Skulptuuri Keskus ("Centrum Rzeźby Polskiej w Orońsku").
Ossów

Ossów on küla Poolas Masoovia vojevoodkonnas Wołomini maakonnas Wołomini vallas. Ossów asub Wołominist umbes 3,5 km lõunaedelas ja Varssavi kesklinnast ligikaudu 16 km idakirdes.
13.–14. augustil 1920 toimus piirkonnas Ossówi lahing, mis oli osa Varssavi lahingust. Lahing lõppes Poola vägede võiduga, Punaarmee polgud olid sunnitud taganema.
Beatrice Chebet

Beatrice Chebet (sündinud 5. märtsil 2000 Kerichos) on Keenia pikamaajooksja, kahekordne olümpiavõitja.
Ta võitis 2022. aasta maailmameistrivõistlustel Eugene'is 5000 meetri jooksus Gudaf Tsegay järel hõbemedali ajaga 14.46,75.
2023. aasta maailmameistrivõistlustel Budapestis võitis ta 5000 meetri jooksus pronksmedali ajaga 14.54,33.
2024. aastas püstitas Chebet Eugene'is 10 000 meetri jooksu maailmarekordi 28.54,14, ületades Letesenbet Gideyle kuulunud varasema rekordi ligi 7 sekundiga. 2024. aasta suveolümpiamängudel Pariisis võitis ta kaks kuldmedalit. 5000 meetri jooksus tuli ta olümpiavõitjaks ajaga 14.28,56, edestades Faith Kipyegoni ja Sifan Hassani. Neli päeva hiljem tuli ta 10 000 meetri jooksus Nadia Battocletti ja Hassani ees olümpiavõitjaks ajaga 30.43,25.
Hirschbach im Mühlkreis

Hirschbach im Mühlkreis on vald ("Gemeinde") Austrias Ülem-Austria liidumaal Freistadti ringkonnas.
Kaltenberg

Kaltenberg on vald ("Gemeinde") Austrias Ülem-Austria liidumaal Freistadti ringkonnas.
Parzniew

Parzniew on küla Poolas Masoovia vojevoodkonnas Pruszkówi maakonnas Brwinówi vallas. Parzniew asub Brwinówist vahetult idakirdes ning Pruszkówist umbes 4 km ja Varssavi kesklinnast ligikaudu 19 km lääneedelas.
Parzniewi läbib Varssavi–Skierniewice raudteeliin.
Küla on esmamainitud 15. sajandil.
12. septembril 1939 toimunud Brwinówi lahing leidis osaliselt aset Parzniewi territooriumil.
Pomiechówek

Pomiechówek on küla Poolas Masoovia vojevoodkonnas Nowy Dwór Mazowiecki maakonnas, Pomiechóweki valla halduskeskus. Pomiechówek asub Wkra jõe ääres, Nowy Dwór Mazowieckist umbes 4 km kirdes ja Varssavi kesklinnast ligikaudu 33 km põhjaloodes.
Küla läbib Varssavi–Gdański raudteeliin.
Sade Budy

Sade Budy on küla Poolas Masoovia vojevoodkonnas Grodzisk Mazowiecki maakonnas Jaktorówi vallas. Sade Budy asub Grodzisk Mazowieckist umbes 11 km ja Varssavi kesklinnast ligikaudu 40 km lääneedelas.
Sade Budyt läbib Varssavi–Katowice raudteeliin.
Küla on esmamainitud 17. sajandil.
Middelburgi bastion (Melaka)

Middelburgi bastion (hollandi ja inglise keeles "Bastion Middelburg", malai keeles "Kubu Middleburg") oli üks üheksast kindlustisest Melaka linna ajaloolises kindlusvööndis Melaka jõe suudmes, tänapäeval Melaka linnas Melaka osariigis Malaisias. 
Pärast Portugali Melaka langemist madalmaalaste kätte 1641. aastal tugevdasid viimased Melaka kaitset. Aastatel 1660–1678 lisati olemasolevale kaheksale kindlustisele uus bastion olemasoleva kindlusvööndi läänenurka, et tugevdada Melaka jõesuudme ja Melaka linna kaitset mererünnakute eest. Bastion nimetati Middelburgi linna järgi Zeelandi provintsis Madalmaades. Middelburgi bastionist sai nüüd bastionaalvööndi keskkindlustis, millele allusid kõik kaheksa senist kindlustist
Bastion ehitamisel kasutati eskarpmüüris kohalikku kivi lateriiti.
Pärast Melaka ajutist loovutamist 1795. aastal Briti impeeriumile alustasid viimased 1806. aastal Melaka kindlustiste lammutamist, mis peatati alles 1810. aastal. Siis oli bastion juba maa pealt kadunud. Kui Melaka läks 1824. aastal uuesti brittide valdusesse, bastioni enam ei taastatatud.
Arheoloogilistel kaevamistel 2006. aastal leiti bastioni jäänused. Seda hakati kaevama välja ja rekonstrueerima. Bastionile paigutati ka suurtükkide replikaid ning 2008. aastal avati bastioni rekonstruktsioon külastajatele.
Ma sündisin garaažis

“Ma sündisin garaažis” on 2024. aasta stereoskoopiline dokumentaalfilm Eesti arhitektist Emil Urbelist.
Filmi lavastaja, stsenarist ja produtsent on Arko Okk ning on tootja Acuba Film. Stereograafia lõi filmile Kaspar Kallas.
Davidia

Davidia on kontpuulaadsete seltsi kontpuuliste sugukonda kuuluv taimeperekond.
Tuvipuu

Tuvipuu ("Davidia involucrata") on kontpuulaadsete seltsi kontpuuliste sugukonda kuuluv taimeliik.
Phaeotrichales

Phaeotrichales on kottseente selts.
Mustkarvikulised

Mustkarvikulised ("Phaeotrichaceae") on kottseente sugukond.
Trichodelitschia

Trichodelitschia on kottseente perekond.
Kefermarkt

Kefermarkt on vald ("Marktgemeinde") Austrias Ülem-Austria liidumaal Freistadti ringkonnas.
Kefermarkti kirikus on hiliskeskaegne Kefermarkti altarimaal.
Königswiesen

Königswiesen on vald ("Marktgemeinde") Austrias Ülem-Austria liidumaal Freistadti ringkonnas.
Kätlin Anni

Kätlin Anni (sündinud 25. augustil 1988 Tallinnas) on eesti psühholoog ja Tartu Ülikooli õppejõud.
Haridus.
Kätlin Anni lõpetas 2007. aastal Vanalinna Hariduskolleegiumi. 2010. aastal omandas ta Tallinna Ülikoolis bakalaureusekraadi psühholoogias. 2014. aastal lõpetas ta Tartu Ülikooli psühholoogia magistrantuuri. 2024. aastal kaitses Kätlin Anni psühholoogias doktoriväitekirja "Intelligence, personality, and socioeconomic outcomes in Estonia ("Intelligentsus, isiksuseomadused ja sotsiaalmajanduslikud tulemused Eestis") ja sai doktorikraadi. 
Töökäik.
2014.–2019. aastal töötas Kätlin Anni Tartu Ülikooli Kliinikumis kliinilise psühholoogina. 2023.–2024. aastal oli ta Tartu Ülikooli psühholoogiainstituudi psühholoogia nooremteadur, 2021. aastast on ta sama instituudi kliinilise psühholoogia nooremlektor. 
Uurimisvaldkonnad: intelligentsus, isiksuseomadused ja sotsiaalmajanduslikud tulemused Eestis.
Kätlin Anni kuulub Eesti Psühholoogide Liitu ja Eesti Kliiniliste Psühholoogide Kutseliitu.
Kawanishi

Kawanishi on linn Jaapanis Hyōgo prefektuuris. Piirneb idas Ōsaka prefektuuriga. Asub umbes 15 km kaugusel Ōsakast.
Tada piirkonda Kawanishis tuntakse Minamoto klanni haru, Tada-genji klanni algkoduna. Seal on säilinud perekonna ajalooga tihedalt seotud asutused, nagu Tada pühamu ja Mangan-ji tempel.
2024. aasta oktoobri seisuga oli linnas 148 928 elanikku.
Kroonharik

Kroonharik ("Artomyces pyxidatus") on kandseente hõimkonna "Agaricomycetes" klassi kuuluv liik seeni.
Seen kasvab lehtpuude lamapuidul.
Zootopia 2

"Zootopia 2" on 2025. aastal valminud Walt Disney animastuudio joonisfilm.
Riivo Jõgi

Riivo Jõgi (sündinud 2. septembril 1987 Põlvas) on eesti dirigent, helilooja ja muusikapedagoog. 
Hariduskäik.
Ta on lõpetanud 2006. aastal Põlva Ühisgümnaasiumi ja Põlva Muusikakooli klaveri erialal (õpetaja Juta Ojala). 2011. aastal lõpetas ta Eesti Muusika- ja Teatriakadeemia kooridirigeerimise erialal ning aasta hiljem orkestridirigeerimise erialal professor Toomas Kapteni klassis.
Töö ja loominguline tegevus.
Riivo Jõgi teeb dirigendina koostööd Pärnu Linnaorkestriga ning hooajal 2024/25 juhatab Vanemuise teatris muusikajuhina muusikali "Kinky Boots ehk Kirglikud kontsad". Lisaks on ta hinnatud kontsertmeister, kes on teinud koostööd paljude kooride, ansamblite ja solistidega. Riivo Jõgi on loonud arranžeeringuid paljudele kollektiividele, sealhulgas kooridele (näiteks Eesti Rahvusmeeskoor), puhkpilli- ja sümfooniaorkestritele ning vokaalansamblitele, pälvides oma töö eest ka tunnustust. Ansamblite ja solistide juhendajana on ta saavutanud auhinnalisi kohti näiteks Alo Mattiiseni nimelisel vokaalansamblite konkursil ja üleriigilisel noorte lauljate konkursil Solistica.
Maret Sõmer

Maret Sõmer (sündinud 26. veebruar 1942) on eesti tekstiilikunstnik.
Ta on õppinud aastatel 1960–1966 Eesti NSV Riiklikus Kunstiinstituudis kunstilise tekstiili erialal. 
1966–1967 töötas Tekstiilgalanteriivabriku kunstnikuna. 1967–1978 Eesti NSV Rahvaloomingu Maja vanemmetoodikuna. 1978–1979 Eesti NSV Ametiühingute Nõukogu Kunstilise Isetegevuse Maja vanemmetoodikuna.1979. aastast oli Harju Teenindustootmisvalitsuse kunstnik-modelleerija.
Esimene isikunäitus toimus Tallinnas 1977. aastal.
Tallinna piiskopkond (täpsustus)

Tallinna piiskopkond oli katoliku kiriku territoriaalüksus Vana-Liivimaal aastatel 1219–1561.
Tallinna piiskopkond on ka mitme tänapäevase kirikliku territoriaalüksuse nimi.
Aphroditeola

Aphroditeola on šampinjonilaadsete seltsi heinikuliste sugukonda kuuluv seente perekond.
Vaimuannid Uues Testamendis

 
Vaimuannid Uues Testamendis räägib apostel Paulus lähemalt vaimuandide olulisusest ning sellest, kuidas need aitavad usklikel Jumalat teenida ja koguduse heaolu suurendada. Lisaks viitab Püha vaimu olulisusele. Samuti andeid igaühele jagatud, kuid nende esiletoomiseks on vajalik isiklik soov ning valmis seda ka kasutama.
Põhimõtted.
Pauluse esimeses kirjas korintlastele räägitakse, et vaimuannid ehk "charismata" on küll anded, mis on erinevad, kuid vaim on sama. See tähendab, et kõik vaimuannid pärinevad Jumalalt ning on osa Pühast Vaimust. Põhiline suund on, et kogudus saaks kasvada.(1Kr 12:4)
Eesmärk.
Apostel Paulus võtab seisukoha, et vaimu kehastus antakse igaühele kasu saamiseks. See rõhutab, et vaimuande tuleks kasutada ühise eesmärgi, mitte omakasu nimel, kuna võib tekitada koguduses hierarhiat ning lõhet erinevate kogukondade vahel.(1Kr 12:7 ja 12:11)
Armastus kui suurim annetus jumalalt.
Esimeses kirjas korintlaste kohaselt on suurim vaimuand just armastus. Teised anded on olulised, kuid ilma armastuseta kaotavad nad oma sära (1Kr 13:8-13). Jumalat saab näha alles siis, kui oled mõistnud vaimuandide tähtsust. See on kui armastus looja vastu ning preestrite, kelle käsutuses on vägi ühendada inimesed ja Loojat omavahel.
Kogudus kui Kristuse ihu.
Apostel Paulus võrdleb kõiki kirikuliikmeid kui Jeesuse ihu, mille ihuliikmed moodustavad ühe terviku. Igaühel on oma kindel osa ning kõik need on vajalikud keha õigeks toimimiseks. Ta selgitab, et iga kehaosa, olenemata sellest, kas see näib alguses tugev või nõrk, on ikkagi võrdselt elutähtis. (1Kr 12:12-27).Seetõttu peaksid koguduse liikmed tegema koostööd ja hindama vaimuande, kuna Jumal annab need ühiseks hüvanguks. Pauluse sõnul ei ole ükski Jumala antud anded ega inimene teisest suurem, kuna kui üks liige teeb pattu, siis kannatavad teised samuti. (1Kr 12:26) 
Lõppsõna.
Vaimuannid on olulised koguduse ühiseks heaolu nimel. Need ei ole antud selleks, et keegi kasutaks andeid enda kasu saamiseks, vaid selleks, et tugevdada ja ühendada kogukonda. Apostel Paulus soovib rõhutada, et iga kirikuliige on väärt saama Jumala andeid.
Pehmepoorik

Pehmepoorik ("Sarcoporia polyspora") on seltsi torikulaadsed kuuluv seeneliik.
Seen kasvab okaspuude kõdunenud lamatüvedel ja muutub katsudes ja vananedes punakaspruuniks.
Tarkuse meri

Tarkuse meri (ladina keeles "Mare Ingenii") on Kuu meri, mis asub Kuu tagumise külje lõunapoolkeral. See on üks väheseid meresid, mis asub täielikult Kuu tagaküljel.
Selle läbimõõt on 282 kilomeetrit ja pindala umbes 36 000 ruutkilomeetrit. JAXA SELENE leidis Tarkuse merest võimaliku sissepääsu Kuu koobastesse.
Tarkuse merele andis 1961. aastal nime Rahvusvaheline Astronoomiaunioon.
Lasberg

Lasberg on vald ("Marktgemeinde") Austrias Ülem-Austria liidumaal Freistadti ringkonnas.
Leopoldschlag

Leopoldschlag on vald ("Marktgemeinde") Austrias Ülem-Austria liidumaal Freistadti ringkonnas.
See asub Euroopa veelahkme ääres Elbe ja Doonau jõgikondade vahel, Tšehhi piiril.
Liebenau (Ülem-Austria)

Liebenau on vald ("Marktgemeinde") Austrias Ülem-Austria liidumaal Freistadti ringkonnas.
Neumarkt im Mühlkreis

Neumarkt im Mühlkreis on vald ("Marktgemeinde") Austrias Ülem-Austria liidumaal Freistadti ringkonnas.
Pisartümak

Pisartümak ("Postia guttulata") on "Dacryobolaceae" sugukonda kuuluv seen.
Evert von Klambeck

Evert von Klambeck oli Rootsi sõjaväelane, kes osales Põhjasõjas. 
Sõjaväeteenistus.
Evert von Klambeck alustas sõjaväeteenistust Andreas Ludwig von Roseni Eesti maatragunieskadronis rittmeistrina. 1701. aasta märtsis ülendati ta kapteniks. 
Uue kohustusena saadeti Klambeck mitmel korral tragunisalgaga Läänemaale Vanamõisa mõisa talupoegade rahutusi maha suruma.
Advokaadibüroo WIDEN

Advokaadibüroo WIDEN on advokaadibüroo, mis tegutseb Eestis, Lätis ja Leedus. Advokaadibüroos tegutseb üle 100 advokaadi üle Baltimaade. Teiste seas tegutsevad advokaadibüroos WIDEN advokaadid Oliver Nääs, Kristi Sild, Olavi-Jüri Luik ja Ksenia Kravtšenko.
Advokaadibüroo WIDEN asutati Eestis 2003. aastal ning kandis kuni 2024. aasta aprillini nime advokaadibüroo LEXTAL. Nimi WIDEN võeti 2024. aastal pärast Leedu advokaadibürooga ILAW ning Läti advokaadibürooga RER ühinemist 2021. aastal uue ühise nimena.
Herbert Tuppits

Herbert Tuppits (6. detsember 1909 Järvamaa, Särevere vald, Väljaotsa küla – 5. aprill 1985 Jõgeva) oli Eesti sordiaretaja ja põllumajandusteadlane.
Teadustöö.
Herbert Tuppitsa peamine uurimisvaldkond oli talirukki sordiaretus. Lisaks tegeles veel taimetsütoloogia, paljulehelise lupiini ja valge mesika sordiaretuse ning agrotehnikaga. 1966. aastal kaitses põllumajandusteaduste kandidaadi kraadi teemal "Talirukki aretuse lähtematerjal ja selle kasutamise võimalusi Eesti NSV-s".
Publikatsioonid.
Avaldanud 44 teadusartiklit ja ettekannet. Olulisemad tööd: "Talirukkisordi 'Jõgeva 112' aretamisest" (1967) "Talirukki aretuse lähtematerjal Eesti NSV tingimustes" (1967) "Sortide omaduste muutumisest sortidevahelisel vabal risttolmlemisel" (1967) "Sada aastat rukki sordiaretust Eestis" (1977) "Talirukki sordiaretuse metoodika ja tulemused Jõgeva Sordiaretusjaamas" (1977)
Surm.
Suri 5. aprillil 1985 Jõgeval ja on maetud Laiuse kalmistule.
Oliver Nääs

Oliver Nääs (sündinud 7. augustil 1986) on Eesti advokaat. 
Ta on advokaadibüroo WIDEN vandeadvokaat, partner ning kriminaalmenetluse valdkonna juht.
Ta lõpetas 2005. aastal Tallinna Reaalkooli ning 2008. aastal Tartu Ülikooli õigusteaduskonnas bakalaureuse- ja 2010. aastal magistriõppe.
Tunnustus.
2023. aastal tunnustas Eesti Advokatuur Nääsi "Advokatuuri teemandi" aunimetusega. Aunimetusega tunnustatakse kutsetöös ja avalikus elus silma paistvat advokaati, samuti olulist panust advokatuuri või advokaadikutse kõrgesse mainesse.
Igor Kirillov (kindral)

Igor Kirillov (13. juuli 1970 Kostroma – 17. detsember 2024, Moskva) oli Venemaa sõjaväejuht, kindralleitnant (2018). Venemaa Föderatsiooni relvajõudude kiirgus-, keemia- ja bioloogilise kaitse ülem (aprill 2017 – 17. detsember 2024). Sõjateaduste kandidaat. Venemaa Föderatsiooni töökangelane (2021).
Gustav von Schreiterfeld

Gustav Leonhard Johann von Schreiterfeld (Venemaal tuntud kui "Leonti Ivanovitš", vene keeles "Леонтий Иванович Шрейтерфельд") (14. aprill (vkj) 1758 Vaabina mõis − 3. juuni (vkj) 1832 Tallinn) oli Venemaa keisririigi sõjaväelane (kindralleitnant). Sõjaväeinsener.
Elulugu.
Päritolu.
Põlvnes Liivimaa aadlisuguvõsast. Tema isa oli Vaabina mõisaomanik porutšik Leonhard Johann von Schreiterfeld (suri 1776), ema viimase kolmas abikaasa vabapreili Magdalena Dorothea von Budberg (1735−1805), kes oli Liivimaa maanõuniku ja Liivimaa õuekohtu viitsepresidendi vabahärra Johann Gustav von Budbergi tütar. Kirikuraamatu andmetel sündis ta 1758. aasta 14. aprillil (vkj) ja ristiti neli päeva hiljem. Teistel andmetel nägi ta ilmavalgust 13. aprillil.
Sõjaväeteenistus.
Astus 1775. aastal Venemaa sõjaväeteenistusse ja teenis insenerikorpuses. Võttis osa Vene-Rootsi sõjast, teenides aastatel 1789−1790 Soomes Venemaa armee juures. Seejärel oli 1791. aastal tema teenistuskohaks Düna (Daugava) korpus. Aastatel 1792−1796 teenis Tallinnas. 1799. aastal ülendati kindralmajoriks. Järgnevalt teenis aastal 1802 Siberi korpuses, seejärel aastatel 1803−1807 sõjaministeeriumi inseneriekspeditsioonis. 1811. aastal oli ta Vana-Soome inseneriringkonna ülem, selles ametis oli veel 1824. aastal.
Surm.
Suri Tallinnas 74 aasta vanuses 3. juunil (vkj) 1832.
Enn Siimer

Enn Siimer (sündinud 11. detsembril 1946 Viljandis) on Eesti teatriteadlane ning kultuuri- ja haridustegelane. 
Ta on olnud Viljandi Kultuurikolledži rektor (1990–2000), Tallinnfilmi peatoimetaja (1985–1988) ja on üks Eesti Pärimusmuusika Keskuse asutajaid (2000).
Haridus.
Enn Siimer on lõpetanud 1966. aastal Tallinna Polütehnikumi mõõteriistade seadistamise erialal, seejärel teatriteaduse alal 1976. aastal Leningradi Riikliku Teatri-, Muusika- ja Kinematograafiainstituudi ning 1985. aastal NLKP Keskkomitee Ühiskonnateaduste Akadeemia aspirantuuri Moskvas. 1986. aastal kaitses ta väitekirja "Noorte kunstiliste vajaduste kujundamine tänapäeval" ja sai filosoofiakandidaadi kraadi.
Ta on täiendanud end 1998. aastal Suurbritannias Edinburghi Ülikoolis. 
Töö ja looming.
Enn Siimer on olnud Eesti NSV Teatriühingu konsultant (1974–1977), ajalehe Sirp ja Vasar publitsistikaosakonna juhataja (1977–1979), Eestimaa Kommunistliku Partei (EKP) Keskkomitee kultuuriosakonna instruktor (1979–1980), ajalehe Noorte Hääl peatoimetaja (1981–1982), Tallinnfilmi peatoimetaja (1985–1988), ajalehe Rahva Hääl erikorrespondent (1988–1989) ning EKP Keskkomitee I sekretäri abi (1989–1990). 
Aastatel 1990–2000 töötas ta Viljandi Kultuurikolledži rektorina ning ühtlasi õpetas 1993–2004 Tartu Ülikooli mittekoosseisulise dotsendina teatriteaduse suuna üliõpilasi. Aastatel 2000–2014 oli ta Kildu Põhikooli direktor. 
Enn Siimer on üks 2000. aastal asutatud Eesti Pärimusmuusika Keskuse asutajaid ja on siiani selle MTÜ liige; kuni 2006. aastani oli ka nõukogu liige. Ta on ka üks Eesti Maakoolide Ühenduse asutajaid ja olnud selle juhatuse liige. Ta on kuulunud teatrifestivalide žüriidesse, ärgitanud üleriigilise õpetajate teatrifestivali traditsiooni hoidmist, juhtinud teatrifestivalidel temaatilisi vestlusringe jne.
Alates 1974. aastast on tema sulest ilmunud nii teatriarvustusi kui ka laiemaid kultuurinähtusi käsitlevat kultuuri- ja haridusalast esseistikat. Staažika teatrikriitikuna on ta palju aastaid osalenud kultuuriajakirja Teater. Muusika. Kino iga-aastase teatriankeedi kaudu Eesti teatrielu ülevaadete koostamises. Tema artikleid on ilmunud peamiselt kultuuriajakirjas Teater. Muusika. Kino ning ajalehtedes Sirp, Õpetajate Leht, Maaleht, Rahva Hääl, Sakala, Postimees, Õhtuleht, Hommikuleht, Sõnumileht jne.
Ta on vabakutseline tõlkija, kes on tõlkinud vene keelest peamiselt teatri-, pedagoogika-, esteetika- ja psühholoogiateemalist kirjandust. Koos Helvi Einase ja Inna Ripsiga on ta koostanud Eesti Teatriliidu artiklikogumiku "Teatrimärkmik 1976/77" (Eesti Raamat, 1979). 
2021. aastal ilmus tema ja Anu Lambi tõlkes juba ligi sajandi jooksul näitlejate professionaalse ettevalmistuse aabitsana kasutatud teose, Konstantin Stanislavski "Näitleja töö endaga" uus tõlge. Võrreldes Felix Moori tehtud 1955. aasta tõlkega on selle alusena kasutatud Stanislavski "Kogutud teoste" 1988.–1999. aastal välja antud varianti, mis on ideoloogiliselt vähem kallutatud ja sisaldab ka tänapäevase teatriteaduse kriitilisi märkusi kultusklassiku mõningatele äärmuslikele seisukohtadele.
Ta on Eesti Teatriuurijate ja -kriitikute Ühenduse ning Eesti Teatriliidu liige (1977).
Pierbach

Pierbach on vald ("Gemeinde") Austrias Ülem-Austria liidumaal Freistadti ringkonnas.
Pierbach asub "Mühlviertelis". U. 10 % valla territooriumist on kaetud metsaga ja 12 % on haritav maa.
Pregarten

Pregarten on vald ("Stadtgemeinde") Austrias Ülem-Austria liidumaal Freistadti ringkonnas.
Rainbach im Mühlkreis

Rainbach im Mühlkreis on vald ("Marktgemeinde") Austrias Ülem-Austria liidumaal Freistadti ringkonnas.
Harris Dickinson

Harris Dickinson (sündinud 24. juunil 1996 Londonis) on inglise filminäitleja.
Ta kasvas üles Highams Parkis. 17-aastaselt langes ta filmi- ja teatrikoolist välja. Ta oleks karjääri jätkanud Kuninglikus Merejalaväes, kuid tema juhendaja veenis teda ümber naasma õpingutele RAW Academys.
Ta tegi kõigepealt mõned rollid briti telesarjades, millele järgnes filmidebüüt "Beach Rats" (2017). Frankie rolli eest pälvis ta auhinna Londoni Filmikriitikute Ühingult, Samueli rolli eest filmis "Babygirl" (2024) pälvis ta auhinna Santa Barbara rahvusvahelisel filmifestivalil. Lisaks on teda esitatud kahele nominatsioonile pälvimaks tunnustust BAFTA-lt.
Ustanów

Ustanów on küla Poolas Masoovia vojevoodkonnas Piaseczno maakonnas Prażmówi vallas. Ustanów asub Piasecznost umbes 9 km ja Varssavi kesklinnast ligikaudu 25 km lõunas.
Küla on esmamainitud 1468. aastal.
Urzut

Urzut on küla Poolas Masoovia vojevoodkonnas Pruszkówi maakonnas Nadarzyni vallas. Urzut asub Pruszkówist umbes 12 km lõunaedelas ja Varssavi kesklinnast ligikaudu 25 km edelas.
Küla on asutatud 16. sajandi teisel poolel.
Truskaw

Truskaw on küla Poolas Masoovia vojevoodkonnas Lääne-Varssavi maakonnas Izabelini vallas. Truskaw asub Ożarów Mazowieckist ligi 11 km põhjas ja Varssavi kesklinnast umbes 18 km lääneloodes.
Küla on esmamainitud 1419. aastal. Ööl vastu 3. septembrit 1944 ründasid Armia Krajowa võitlejad leitnant Adolf Pilchi juhtimisel Truskawis Vene vabastusarmee (RONA) brigaade. Hukkus 250 venelast ja 100 sai haavata.
Szla

Szla on küla Poolas Masoovia vojevoodkonnas Przasnyszi maakonnas Przasnyszi vallas. Szla asub Przasnyszist umbes 10 km kirdes ja Varssavist ligikaudu 95 km põhjas.
Küla on esmamainitud 1475. aastal.
Suskowola

Suskowola on küla Poolas Masoovia vojevoodkonnas Radomi maakonnas Pionki vallas. Suskowola asub Pionkist 3 km lõunakagus, Radomist umbes 23 km idas ja Varssavist ligikaudu 90 km lõunas.
Suskowolas asub põhikool, mis on asutatud 1917. aastal.
Flattery neem

Flattery neem ("Cape Flattery") on USA mandriosa kõige loodepoolseim punkt koordinaatidega (48°23'09"N 124°43'37"W). Mõnikord on seda nimetatud ka USA mandriosa läänepoolseimaks punktiks, kuid tegelikult on selleks Alava neem (Cape Alava), mis asub Flattery neemest 24 kilomeetrit lõunas, samas erineb selle läänepikkus (124°44'11.8" W) Flattery neemest vaid 35 sekundit. Neem asub Vaikse ookeani rannikul, kus Juan de Fuca väin suubub Vaiksesse ookeani, Washingtoni osariigis Clallami maakonnas, paiknedes Makah' indiaanihõimu reservaadis. 
Neemele pääseb reservaadi halduskeskusest Neah Bayst (Seattle'ist 190 kilomeetrit kirdes) 12-kilomeetrise asfalttee Cape Flattery Road kaudu, mis lõppeb parkimisplatsil, neemele viib sealt kilomeetrine jalgrada Cape Flattery Trail.
Eurooplastest märkas Flattery neeme esimest korda James Cook 22. märtsil 1778. Ta kirjutas logiraamatusse: "seal paistis olevat väike lõhe, mis meelitas meid lootusega leida sadam... Sel põhjusel nimetasin sellest põhja poole jäävat maapunkti Cape Flatteryks. (flattery = meelitus) ("... there appeared to be a small opening which flattered us with the hopes of finding an harbour ... On this account I called the point of land to the north of it Cape Flattery.")
1834. aastal maabusid Flattery neeme lähedal kolm jaapani meremeest: 29-aastane Iwakichi, 16-aastane Kyukichi ja 15-aastane Otokichi. Nad olid pärit Mihamast (nüüdisajal Aichi prefektuuris), 11. oktoobril 1832 seilasid nad Mihamast Edosse (Tokyo) 15-meetrise kaubalaevaga Hojunmaru, pardal 150 tonni riisi ja 14-meheline meeskond. Merel olles sattusid nad aga tormi, mis paiskas laeva kaugele Vaiksesse ookeani. Ilma masti ja roolita laeva kandsid hoovused mööda Vaikse ookeani põhjaosa 14 kuud, mille jooksul elas meeskond lastiks olnud riisist ja magestatud mereveest. Enamus meeskonnast aga suri skorbuuti, maabudes oli neist elus vaid kolm, kes seejärel orjastati Makah' indiaanlaste poolt, kuni nad päästeti Bostoni meremehe William Henry McNeilli (1803–1875) poolt, kes töötas Briti karusnahakompanii Hudson's Bay Company kaubapunktis Fort Vancouveris (nüüdisajal Vancouveri linn Kanadas).
Stupsk

Stupsk on küla Poolas Masoovia vojevoodkonnas Mława maakonnas, Stupski valla halduskeskus. Stupsk asub Mławast umbes 11 km lõunakagus ja Varssavist ligikaudu 95 km põhjaloodes.
Küla läbib Varssavi–Gdański raudteeliin.
Stupskit on esmamainitud 1155. aastal.
Porohhovskoje kalmistu

Porohhovskoje kalmistu (vene keeles Пороховское кладбище) on kalmistu Peterburis Krasnogvardeiski rajoonis aadressil Rjabovskoje šosse 78.
Porohhovskoje kalmistu pindala on 8,6 hektarit.
1715. aastal rajati Peeter I käsul Ohta ja Luppa jõe äärde püssirohutehas (vene keeles пороховой завод), mille järgi sai nime kalmistu, mis asutati 1722. aastal ehitatud Prohvet Eelija kiriku juurde.
Homer (Alaska)

Homer on linn Ameerika Ühendriikides Alaska osariigis Kenai poolsaarel. Linna nimetatakse "Maailma lestapüügi pealinnaks" (Halibut Fishing Capital of the World). 2020. aasta seisuga elas linnas 5522 inimest.
Linn asub Kenai poolsaare edelaosas Kachemaki lahe ääres, ulatudes ka 7-kilomeetrisele Homeri säärele (Homer Spit), millel asub Homeri sadam.
Homeri alal on paiknenud Alutiiqi eskimohõimu laagriplats. 1890. aastatel avastati Homeri lähedal kivisütt. 1896. aastal saabus säärele kullakaevandaja Homer Pennocki, kes rajas sinna asula oma 50-mehelise meeskonna jaoks, mis hakkas kandma tema nime. Kullakaevandamine ei olnud seal aga äratasuv, seevastu kivisöe kaevandamine toimus Homeris veel teise maailmasõjani. The Cook Inlet Coal Fields Company ehitas Homeri alale linna, sadama, kivisöekaevanduse ja raudtee. On arvatud, et Homeri lähedal paikneb endiselt ligi 400 miljonit tonni kivisöevarusid.
Esimest korda peeti Homeris rahvaloendus 1940. aasta rahvaloenduse raames, kui see oli inkorporeerimata ala ja seal elas 325 inimest. Homer sai linnaõigused 31. märtsil 1964, siis elas seal juba 1000 inimest, 2010. aasta rahvaloenduseks oli see kasvanud 5000-ni. 
Homerit nimetatakse ka "Tee lõpuks" (end of the road), see on USA kaugeim linn, kuhu pääseb asfalteeritud maantee kaudu. 6. septembril 1950 sai linn maanteeühenduse Anchorage'iga, kui valmis Sterlingi maantee (Sterling Highway), mis algselt oli kruusatee, kuid sai asfaltkatte 1958. aastal. Anchorage'i on Homeri sääre tipust 370 km.
1950. aastal sai linn ka lennujaama (IATA: HOM), mille kaudu käib lennuühendus Anchorage'iga.
Linna peamine elatusallikas on kalapüük, eriti lesta- ja lõhepüük ning turism.
Alþingishúsið

Alþingishúsið ('parlamendi maja') on Islandi parlamendi Alþingi hoone Reykjavíkis Miðborgi linnaosas. Alþingishúsið asub Austurvölluri väljaku ääres.
Alþingishúsið ehitati aastatel 1880–1881. Hoone projekteeris taani arhitekt Ferdinand Meldahl (1827–1908). 1911–1940 tegutses hoone esimesel korrusel Islandi Ülikool. Aastatel 1941–1973 paiknesid hoones ka Islandi presidendi ametiruumid.
Austurvöllur

Austurvöllur on väljak Reykjavíkis Miðborgi linnaosas. Väljaku ääres asuvad parlamendihoone Alþingishúsið, Reykjavíki toomkirik ja hotell Borg.
Väljaku keskel paikneb keeleteadlase ja Islandi iseseisvusliikumise tegelase Jón Sigurðssoni (1811–1879) monument.
Banie Mazurskie

Banie Mazurskie (saksa keeles "Benkheim") on küla Poolas Warmia-Masuuria vojevoodkonnas Gołdapi maakonnas, Banie Mazurskie valla halduskeskus. Banie Mazurskie asub Venemaa (Kaliningradi oblasti) piirist 10 km kaugusel, Gołdapist umbes 18 km lääneedelas ja Olsztynist ligikaudu 112 km idakirdes.
Küla on asutatud 1560. aastal (teistel andmetel 1566. aastal). 1656. aastal rüüstasid küla tatarlased. 1710. aastal laastas küla katkuepideemia. Teise maailmasõja ajal hävis osa külast. 1945. aastal läks seni Saksamaale (Ida-Preisimaale) kuulunud küla Poolale. Banie Mazurskie asustati peamiselt ukrainlastega.
Bratian

Bratian (saksa keeles "Bratyan") on küla Poolas Warmia-Masuuria vojevoodkonnas Nowe Miasto Lubawskie maakonnas Nowe Miasto Lubawskie vallas. Bratian asub Nowe Miasto Lubawskiest ligi 4 km põhjas ja Olsztynist umbes 68 km lääbeedelas.
Bratiani on esmamainitud 1343. aastal. 1466 läks küla Poola Kuningriigi koosseisu. Esimese Poola jagamine tagajärjel läks küla 1772. aastal Preisi kuningriigi võimu alla. Tagasi Poolale läks Bratian 1920. aastal.
Drygały

Drygały (saksa keeles "Drygallen", 1938–1945 "Drigelsdorf") on küla Poolas Warmia-Masuuria vojevoodkonnas Piszi maakonnas Biała Piska vallas. Drygały asub Biała Piskast ligi 9 km põhjas ja Piszist umbes 23 km idakirdes.
Küla on asutatud 1436. aastal. Kuni 1945. aastani oli küla Saksamaa (Ida-Preisimaa) koosseisus.